शिक्षा को दें बढ़ावा, बेटियों को भी पढ़ाएं
आदिवासी बलाई समाजजन बच्चों की शिक्षा पर विशेष ध्यान दें। शिक्षा से समाज का विकास होगा। बेटी बचाओ बेटी पढ़ाओ अभियान का समर्थन कर समाज में बेटियों को भी शिक्षित करें।
बलवाड़ी में रविवार को हुए आदिवासी बलाई समाज के तहसील स्तरीय सम्मेलन में ये अपील समाजजनों से की गई। बालवाड़ी मंडी प्रांगण में सम्मेलन हुआ। इसमें कुरीतियां दूर करने पर विचार किया गया। समाज की प्रमुख समस्या और अंय विषयों पर समाज के प्रमुख लोगों ने अपने विचार व्यक्त किए। इस अवसर पर जिला संयोजक राजाराम भालसे ने समाज में बेटी का दहेज लेने और सभी सामाजिक कार्यक्रम में नशा मुक्ति को लेकर जोर दिया। समाज के रुलसिंह किराड़े ने कहा कि बलाई समाज में रुढ़ियों को पूरी तरीके से त्यागने पर जोर दिया जाना चाहिए। समाज की समस्याओं को लेकर एक साथ आवाज उठाएं। दिनेश भूरिया ने सरकार की योजनाओं का लाभ देने की बात कही।
निवाली निवासी भीम सिंह पिपलोदा ने समाज में बेटी की शादी पर किसी भी प्रकार का कोई दहेज नहीं की बात कही। इस पर सभी ने अपनी सहमति व्यक्ति व्यक्त की। समाज में जागरुक करने एवं पर्यावरण बचाने के लिए विशेष ध्यान देने की बात कही। जिला संयोजक राजा राम भालसे, हमसिंह, भीम सिंह, भागीरथ, रमेश वास्कले, भीमसिंह नरगांवे, संचालन हमसिंह शहरे ने किया। आभार सुरसिंह किराड़े ने व्यक्त किया।
मंडी परिसर में हुई बैठक में शामिल समाजजन।
hin_Deva hin_Deva hin_Deva hin_Deva hin_Deva